Ave de su mar'istella

Ave de su mar'istella,
de Deus mama dignissima,
semper Virgine purissima
de su Chelu porta bella.

Cun d’un’ave riverente
s'anghelu ti saludesit,
già ch'Eva in ave jambesit
da nos paghe permanente.

Ponenos in libertade,
sa zeghidade allontana,
da ogni male nos sana,
da nos vida et santidade.

Mustradi chi nos ses mama
giaghi in te s'est incarnadu
cuddu ch'est pro nois nadu;
intendat a chie lu jama'.

O Virgine singulare,
sa pius mite inter totu,
ogni disizu, ogni votu
pro te potemus lograre.

Vida pura et santa morte
cun Gesùs pro te fattemus,
de benner nos allegremus
tot'a sa zeleste corte.

Sa limba coro et memoria
dian cun sinzeridade
a tota sa Trinidade
onore, laud'et gloria.